CELEX: 32021D0839
Language: fi
Date: 2021-05-20 00:00:00
Title: Neuvoston päätös (EU) 2021/839, annettu 20 päivänä toukokuuta 2021, liikenneyhteisön alueellisessa ohjauskomiteassa Euroopan unionin puolesta otettavasta kannasta liikenneyhteisön tiettyihin hallinnollisiin ja henkilöstöasioihin

26.5.2021   
               
               
                  FI
               
               
                  Euroopan unionin virallinen lehti
               
               
                  L 185/27
               
            
         NEUVOSTON PÄÄTÖS (EU) 2021/839,
         annettu 20 päivänä toukokuuta 2021,
         liikenneyhteisön alueellisessa ohjauskomiteassa Euroopan unionin puolesta otettavasta kannasta liikenneyhteisön tiettyihin hallinnollisiin ja henkilöstöasioihin
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan ja 100 artiklan 2 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Sopimus liikenneyhteisön perustamisesta, jäljempänä ’liikenneyhteisösopimus’, hyväksyttiin unionin puolesta 4 päivänä maaliskuuta 2019 neuvoston päätöksellä (EU) 2019/392 (1), ja se tuli voimaan 1 päivänä toukokuuta 2019.
                  
               
                     (2)
                  
                  
                     Alueellinen ohjauskomitea perustettiin liikenneyhteisösopimuksella liikenneyhteisösopimuksen hallinnointia ja asianmukaista täytäntöönpanoa varten. Liikenneyhteisösopimuksessa edellytetään, että alueellinen ohjauskomitea hyväksyy säännöt, jotka koskevat liikenneyhteisön pysyvän sihteeristön henkilöstön työoloja, ja tekee päätöksen tarkemmasta menettelystä, jota noudatetaan talousarvion toteuttamisessa.
                  
               
                     (3)
                  
                  
                     Alueellisen ohjauskomitean on määrä hyväksyä piakkoin päätökset liikenneyhteisön kokouksiin kutsuttavien liikenneyhteisön pysyvän sihteeristön ulkopuolisten henkilöiden kulujen korvaamisesta, liikenneyhteisön pysyvän sihteeristön henkilöstön matka- ja muuttokulujen korvaamisesta tehtävien aloittamisen ja palvelussuhteen päättymisen yhteydessä sekä liikenneyhteisön maksuosuudesta liikenneyhteisön pysyvän sihteeristön henkilöstön sairaus-, työttömyys-, eläke- ja työkyvyttömyysvakuutukseen.
                  
               
                     (4)
                  
                  
                     On aiheellista määrittää kanta, joka otetaan unionin puolesta alueellisessa ohjauskomiteassa, koska tällaiset päätökset ovat tarpeen liikenneyhteisön pysyvän sihteeristön moitteettoman toiminnan kannalta ja sitovat unionia,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Liikenneyhteisön perustamisesta tehdyllä sopimuksella perustetussa alueellisessa ohjauskomiteassa unionin puolesta esitettävä kanta seuraavia asioita koskeviin sääntöihin perustuu alueellisen ohjauskomitean vastaaviin päätösluonnoksiin (2):
               
                           a)
                        
                        
                           liikenneyhteisön kokouksiin kutsuttavien liikenneyhteisön pysyvän sihteeristön ulkopuolisten henkilöiden kulujen korvaaminen;
                        
                     
                           b)
                        
                        
                           liikenneyhteisön pysyvän sihteeristön henkilöstön matka- ja muuttokulujen korvaaminen tehtävien aloittamisen ja palvelussuhteen päättymisen yhteydessä; sekä
                        
                     
                           c)
                        
                        
                           liikenneyhteisön maksuosuus liikenneyhteisön pysyvän sihteeristön henkilöstön sairaus-, työttömyys-, eläke- ja työkyvyttömyysvakuutukseen.
                        
                     
            
               2.   Unionin edustajat alueellisessa ohjauskomiteassa voivat sopia 1 kohdassa tarkoitettuihin päätösluonnoksiin tehtävistä vähäisistä muutoksista ilman uutta neuvoston päätöstä.
            
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 20 päivänä toukokuuta 2021.
            
               
                  Neuvoston puolesta
               
               
                  Puheenjohtaja
               
               A. SANTOS SILVA
            
         
         
            (1)  Neuvoston päätös (EU) 2019/392, annettu 4 päivänä maaliskuuta 2019, liikenneyhteisön perustamista koskevan sopimuksen tekemisestä Euroopan unionin puolesta (EUVL L 71, 13.3.2019, s. 1).
         
            (2)  Ks. asiakirja ST 8040/21 osoitteessa http://register.consilium.europa.eu.